OpenLLM-France/wikimedia huggingface dataset:
# Sarrasac (Perigòrd)

Sarrasac (Sarrazac en francés) es una comuna d'Occitània, dins la region istorica de Perigòrd, administrada per lo departament de Dordonha de la region de Novela Aquitània, ancianament d'Aquitània.

## Toponimia

La prononciacion es [ʂɒrɒ’ʐa]. Lo nom es atestat au segle XIII, Sarrazac. Sarrasac ven d'un nom latin d'òme, *Sarratius (inatestat, inferit de Sarius), Serratius o Cerratius, emb lo sufixe -acum$^,$$^,$, latinizacion dau sufixe celtic -ācon. Sarrasac èra la propietat de *Sarratius, de Serratius o de Cerratius.
Per l'especialista de las lengas celticas Xavier Delamarre, Sarrasac seriá *Sarrātiācon, la proprietat de *Sarrātios (nom celtic inatestat). Per comparason, Sarrasac (Carcin) (Sagraciaco, Saraciaco, monedas merovingianas) seriá *Sagirāciācon o *Sagurāciācon, la proprietat de *Sag(i)rācios (inatestat), puèi sincopa de las vocalas atònas.

## Administracion

Lista daus cònsols successius :
| Periòde | Periòde | Identitat | Etiqueta | Qualitat |
| mai de 2020 | (2026) | Claudine Lafon | | |
| 2014 | 2020 | Jean-Louis Cazes | | |
| junh de 1995 | 2014 | Roger Barraud | sens | retirat de papetier |
| març de 1989 | 1995 | Claudine Lafon | sens | regenta |
| març de 1977 | 1989 | Pierre Alexandre Granger | PCF | agricultor |
| | 2008 | | | |
| Totas las donadas non son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 369, totala: 373 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 1 438 | 1 608 | 1 484 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 1 343 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 1 456 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 823 | | | | Cercar | 404 | 395 | 389 | 385 391 |
| 2009 | 2010 |
| 381 386 | 377 382 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Veire tanben

* Comunas de Dordonha

## Nòtas

* 1 2 https://web.archive.org/web/20160810224016/http://communes-oc.cg24.fr/cantons/lanouaille/SARRAZAC.htm
* 1 2 Chantal Tanet et Tristan Hordé, Dictionnaire des Noms de Lieux du Périgord, ed. Fanlac, segonda edicion, 2000, p. 389
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 644
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 225, 306, 364
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 225, 305, 364
* Portau de Perigòrd
# Comunautat d'aglomeracion Erau Mediterranèa

La Comunautat d'aglomeracion Erau Mediterranèa es una comunautat de comunas francesa, situada dins lo departament d'Erau.

## Composicion

Amassa 20 comunas :
* Adiçan
* Agde
* Aumas
* Beçan
* Castèlnòu de Guèrs
* Caus
* Càsols d'Erau
* Florençac
* Lesinhan de la Ceba
* Montanhac
* Nesinhan de l'Avesque
* Nisaç
* Pesenàs
* Pinet
* Pomeiròus
* Portiranhas
* Sant Ponç de Mauchins
* Sant Tibèri
* Torbes
* Viàs

## Veire tanben

* Intercomunalitats d'Erau
* Arrondiments d'Erau
* Comunas d'Erau
# Miko Mission

Miko Mission es lo nom de scèna de Pier Michele Bozzetti, cantaire anglofòn italo disco nascut lo 22 de junh de 1945 a Alexàndria (Itàlia). Lo projècte Miko Mission es mai que mai conegut en Occitània pel tube How Old Are You? en 1985.
# Bernardino Biondelli

Bernardino Biondelli es un poligraf padan (arqueològ, linguista e numismata) qu’estudièt los dialèctes occitans de Piemont.

## Biografia

Après aver ensenhat las matematicas, l'istòria e la geografia dins las escòlas de Verona e d'autras vilas del Venèt, en 1839 se mudèt a Milan, ont collaborèt amb la Politecnica e ont foguèron publicadas qualques publicacions lingüisticas, reeditadas en 1845 amb lo títol Studii linguistici.
S'ocupa mai tard d'estudis indoeuropèus e de dialectologia .
En 1849, rejonhèt lo Conselh Numismatic, alara situat a la Bibliotèca Nacionala Braidense, ont foguèt conservator fins a 1883; en 1869 publiquèt l'assag La Zecca di Milano.
S'ocupa tanben d'arqueologia, un subjècte que foguèt nomenat professor a l'Acadèmia Scientifica-Literària de Milan de 1859 a 1884, e de la lingüistica de las civilizacions precolombianas. Sa recèrca sus aqueles subjèctes foguèt publicada entre 1858 e 1869.
# John Playfair

John Playfair (10 de març de 1748, Dundee - 20 de julhet de 1819, Burntisland) es un sabent escocés de la fin dau segle XVIII e dau començament dau segle XIX. Es conegut per son òbra de vulgarizacion dau trabalh de James Hutton (1726-1797) sus l'origina plutonica de la Terra. Publiquèt ansin un libre en 1802 qu'aguèt un ròtle important dins l'istòria de la geologia car accelerèt l'acceptacion dau principi d'uniformitarisme per la comunautat scientifica. En matematicas, prepausèt una reformulacion dau postulat d'Euclides sota una forma similara a aquela dau matematician antic Proclus. Per aquela rason, l'axiòma de las parallelas es de còps apelat axiòma de Playfair dins los païs anglosaxons.

## Ligams internes

* Geologia.
* Uniformitarisme.

## Bibliografia

* (en) K.E. Bullen, The Earth's Density, Londres, Chapman and Hall, 1975.
# Pixie Lott

Pixie Lott, nascuda lo 12 de genièr de 1991, es una cantaira, compositritz e actritz britanica. Son primièr single, Mama Do (Uh Oh, Uh Oh), atal coma son 2e single, Boys and Girls, foguèron classats no 1 de las vendas de single al Reialme Unit en 2009.
# Briciole

Briciole es lo títol del primièr single de la cantaira italiana Noemi.

## Títol

* Briciole (Diego Calvetti, Marco Ciappelli e Francesco Sighieri) - 3:21

## Premìs

* 2009 - single de aur (15.000+)

## Classements

* Itàlia: #2
* Euròpa: #51
# Patric

Patric (nascut Patrick Martin; Mesa, 1947) es un cantaire occitan. Amb Claudi Martí, Mans de Breish, Joan-Pau Verdier (e d'autres...) un dels cantaires mai importants del reviscòl de la cançon occitana dins las annadas 1970. Aqueste cantaire de la nòva cançon es originari de Mesa mas s'installèt jove a Montpelhièr aprèp d'estudis a Pesenàs. En 1971 versionèt a l'occitan L'estaca de Lluís Llach. Dempuèi, tanben a passat a l'occitan de poèmas de Boris Vian e Georges Brassens.
D'ora decidiguèt de venir professional. Baileja son pròpri ostal de discs (Aura Productions, vengut Occitània Produccions).

## Discografia

* 1969 – Quatre poèmas de Miquèl Decòr (45 torns, C.E.O)
* 1970 – « E mamet » (45 torns, Ventadorn)
* 1970 – « Lo condamnat » (45 torns, Ventadorn)
* 1971 – « L’estaca » (45 torns, Ventadorn)
* 1972 – « PATRIC » (Ventadorn)
* 1974 – « Uòi l’auba » (Ventadorn)
* 1975 – « Cançonetas » (Ventadorn)
* 1976 – « Patric » (Ventadorn)
* 1976 – Cançon del film l’Òme de Sable (TF1) segon lo roman de J. Joubert
* 1977 – « Bestiari » (Ventadorn)
* 1978 – « Patric en public » (Ventadorn)
* 1981 – « Patric » (Milan-RCA)
* 1989 – « Patric » (Aura)
* 1991 – « Embercador » (Aura)
* 1993 – « Castellorizo » (Aura)
* 1993 – « Los mai bels cants d’Occitània » vol.1 (Aura)
* 1994 – « Las grandas cançons occitanas de Patric » (Aura)
* 1996 – « Cançons enfantinas en Lenga d’Òc » (Aura)
* 1998 – « Los mai bels cants d’Occitània » vol.2 (Aura)
* 1999 - « Papari » (Single, Aura)
* 2000 - « Coupo Santo / Se Canta » (Single, Aura)
* 2001 – « Made in Occitània » (Aura)
* 2003 – DVD “Profession Trobador » (Aura)
* 2005 – « Patric en concert » (Aura) - existís tanben en DVD
* 2007 – « Oc-sessions » (Aura)
* 2010 – « Colors » (Aura)
* 2012 – « Patric Okcitanio » / Esperanto (Vinilkosmo)
* 2017 – « Estelum » (Aura)

## Ligams extèrnes

* Pagina de Patric ambe sa discografia recenta sul site d'Occitània Produccions
* Occitània a Youtube
* Lo Galerian a Youtube

## Referéncias

* ↑ Yves ROUQUETTE, La Nouvelle chanson occitane, Privat, Tolosa, 1972
# Goûts de Luxe

Goûts de Luxe (gostes de luxe) èra un grop francés originari de Brèst en Bretanha, eissit del movement new wave e d'estili synthpop.
Goûts de Luxe es format a la basa per Jacques Le Honsec e Jean-Éric Monfort al mièg de las annadas 1980. Es a l'escasença d'un desfilat Chanel qu'es trobat lo nom del grop.
Pendent l'enregistrament del primièr 45 torns Les yeux de Laura en 1986, Jean-Éric Monfort capita pas de jogar corrèctament sa partida de guitarra : es fin finala lo musician d'estúdio Kamil Rustam que la farà. Aquel primièr 45 torns es pas una capitada immediata : aquela manca d'estrambòrd e sa malescaduda al moment de l'enregistrament fa que Jean-Éric Monfort quita lo grop. Es alavetz Marianna Kliska, la companha de Jacques lo Honsec, que lo remplaça als sintetizors.
Pasmens, Les yeux de Laura es fin finala un gròs tube en França en 1987. Goûts de Luxe torna alavetz en estúdio per son segond 45 torns Omaha Beach, ambe coma fàcia B lo títol Ubik, inspirat del libre eponim de Philip K. Dick, e dins sa version maxi lo títol Fade to grey, represa del grop anglés Visage.
En 1989, Goûts de Luxe enregistra Dans un autre pays, un darrièr 45 torns qu'encontra pas la capitada esperada : aquela decepcion mena a la fin de l'activitat del grop.

## Cançons mai conegudas

* Les yeux de Laura (1986)
* Omaha Beach (1987)
* Ubik (1987)
* Fade to grey (1987, represa de Visage)
* Dans un autre pays (1989)
# Ronnie Bird

Ronald Méhu, dit Ronnie Bird, es un cantaire parisenc de rock francés, nascut en 1946 a Boulogne e Billancourt (Nauts de Sèina). A enregistrat entre 1964 e 1969 un detzenat de 45 torns e un album 33 torns. A tanben tardivament enregistrat un segond album, aqueste còp en anglés, en 1992.
Sa cançon SOS mesdemoiselles serà represa per Jad Wio sus l'album Fleur de métal en 1992. Où va-t-elle ?, son adaptacion francesa de Come On Back dels Hollies, es estada represa tanben per Bijou en 1977.

## Discografia

* 1965: Ronnie Bird
* 1992: One World

## Referéncias

* ↑ http://www.fouderock.com/rock_fr/ronnie-bird.html
# Monte Kristo

Monte Kristo èra un grop synthpop anglofòn francés qu'a conegut una capitada efemèra dins las annadas 1980, en particular ambe lo 45 torns The Girl Of Lucifer en 1985.
Lo grop es compausat a l'origina del pianista e productor Jean-Luc Drion e del musician Gérard Dulinski, eissits del grop Magazine 60. Dominique Regia-Corte, tanben sòci de Magazine 60 a la debuta de las annadas 1980, collabòra ambe lo grop en co-escrivent ambe Jean-Luc Drion lo tube The Girl Of Lucifer. Pasmens, los interprèts màgers del grop son Francesco Cherillo e sa sòrre, Antonietta Cherillo.
Lo segond 45 torns de Monte Kristo, Sherry Mi-Saï, obten un pauc de resson en França en 1986. En seguida, lor capitada declinanta fa que lo grop arrèstet son activitat en 1988.
# Dashiell Hammett

Dashiell Hammett (27 de mai de 1894, Baltimore - 10 de genier de 1961, New York) es un escrivan e scenarista estatsunidenc de la premiera mitat dau sègle XX.
Après una enfança dificila dins una familha paura, comencèt de trabalhar a 14 ans dins de sectors variats (corsier, emplegat d'una companhiá de camin de fèrre, clergue a la Borsa...) avans de venir detectiu privat per l'agéncia Pinkerton durant sièis ans. Demissionèt car, coma simpatizant comunista, refusèt de participar ais activitats antigrèvas de l'agéncia. Pasmens, aquela experiéncia li permetèt de menar d'enquistas sus d'afaires importants e de descubrir l'elèit estatsunidenc dau periòde e lo crim organizat.
A la fin deis ans 1920, imaginèt un estil novèu de roman policier que foguèron publicadas dins la revista Black Mask. I obtenguèt plusors succès literaris importants amb de romans denonciant la corrupcion au sen de l'elèit economic e politic coma La Meisson roja (1928), Sang maudit (1928), lo Faucon de Malta (1930) ò la Clau de vèire (1931). Durant leis ans 1930, Hammett veguèt sei libres adaptats au cinèma e comencèt de trabalhar coma scenarista per Hollywood. Pasmens, au començament de la Guèrra Freja, i foguèt secutat, e brèvament arrestat durant lo maccartisme, en causa de seis idèas progressistas. Excluch de l'industria cinematografica, venguèt alcoolica e moriguèt en 1961.
Dashiell Hammett es considerat coma lo fondator dau roman sorn modèrne impausant lo personatge dau detectiu privat dur e determinat obligat d'evoluir dins d'univèrs onte lei nocions de ben e de mau son pauc claras. Aquel estil, dich Hard-boiled School, marquèt una rompedura importanta amb leis òbras d'autors coma Agatha Christie (1890-1976) que metián en scena de personatges pus aristocratics. Aquel estil demòra uei un aspècte major dei romans ò dei films policiers modèrnes.

## Liames intèrnes

* Roman policier.
* Roman sorn.

## Bibliografia

* (fr) Claude Mesplède (dir.), Dictionnaire des littératures policières, vol. 1 : A - I, Joseph K, coll. « Temps noir », 2007, pp. 923-926.
* (fr) Claude Mesplède, Les années "Série noire" : bibliographie critique d'une collection policière, vol. 1 : 1945-1959, Editions Encrage, coll. « Travaux » (n°13), 1992.
* (fr) Claude Mesplède, Les années "Série noire" : bibliographie critique d'une collection policière, vol. 2 : 1959-1966, Editions Encrage, coll. « Travaux » (n°13), 1993.
# Gobius

Los gòbis o cabarlhauds (Gobius) son un genre de peis.

## Nòtas

* ↑ Segon lo Diccionari General Occitan, cabarlhaud pòt significar tanben capgròs [Gobius cobitis ?] o cabòt.

## Referéncias

* ↑ «gobie» (en francés). Multidiccionari Occitan Dicodòc. Congrès permanent de la lenga occitana.
* ↑ de Cantalausa, Joan. «Gobius». A: Diccionari General Occitan (DGO). Cultura d'Òc. ISBN 2-912293-04-9.
* Portal de la biologia
* Wikidata: Q731583
* Multimedia: Gobius
* Espècias: Gobius
# Les Infidèles

Les Infidèles es un group de rock francés fondat dins la Franca Comtat de caps 1983, desseparat en 1997, mès qui s'es tornat formar en 2007.

## Biografia

Les Infidèles èra l'un dels grops los mai populars de la scèna rock exagonala dins la primièra partida de las annadas 90, còsta la Mano Negra, Noir Désir o encara Elmer Food Beat. Fondat a Lons-le-Saunier dins las annadas 80 per Jean Rigo a la guitarra e au cant, Olivier Derudet a la bassa e Jo Matiss a la batariá, enregistran tre 1984 un primièr 45 torns Fin d'une histoire / Sally, puèi un segond Toutes les nuits, toute ma vie / Mélodie.
En 1989, signan un contrat ambe la maison de disc Tréma. Aital, enregistran un primièr vertadièr album estudiò : Rebelle. Lo primièr 45 torns eissit d'aqueste album, Mon héroïne, es plan recebut : au debut de l'annada de 1990, te passa sovent sus las ràdios generalistas, se vend plan, es un polit succès d'estima, chic se'n manca per que siaga un tube. Publican en seguida un segond 45 torns : Non plus de sang. Lo tresen extrèit de l'album au mes de setembre de 1990 es Rebelle, la cançon que li balhèc lo nom. Aqueste còp, i sèm : Rebelle es un tube en França tota a la fin de l'annada de 1990.
D'ara enlà grop reconegut, Les Infidèles enregistran un segond album en 1992 : Héritage. Lo single Les larmes des maux deveng un gròs tube de l'ivèrn 1992-1993, e demòra uèi encara lor cançon la mai coneguda. Dos autres singles tirats de l'album Héritage van sortir en 1993 e coneisser tanben en seguida una petita capitada : Comme une chatte e En disgrâce.
A partir de la segonda mitat de las annadas 90, la popularitat del grop baissa : los albums Human Way Of Life (1995) e Ailleurs (1997) se vendon mal, nat tube dins aquesta periòda, lo grop s'alassa e se dessepara en 1997.
Pr'aquò, au cap de dètz ans, lo grop s'es tornat formar. Comencèt per sortir lo single Cirkus en 2007, puèi dos albums estudiòs, Turbulences en 2010 e Cortex en 2019. An tanben publicat en 2017 un album live enregistrat sus l'empont, Le cœur des foules.

## Discografia

* 1989: Rebelle
* 1992: Héritage
* 1995: Human Way Of Life
* 1997: Ailleurs
* 2007: Cirkus
* 2010: Turbulences
* 2019: Cortex

## Cançons mai conegudas

* Mon héroïne (1989)
* Rebelle (1990)
* Les larmes des maux (1992)
* Comme une chatte (1993)
* En disgrâce (1993)

## Referéncias

* ↑ http://www.chartsinfrance.net/Les-Infideles/Les-larmes-des-maux-sc1587.html
* ↑ https://mytaratata.com/taratata/2/les-infideles-les-larmes-des-maux-1993
# Cabaça

Cabaça (Cabasse en francés) es una comuna provençala situada dins lo departament de Var e la region de Provença-Aups-Còsta d'Azur.

## Toponimia

Cabaça es atestat Cabacia, vèrs 1025. Vendriá d'un nom latin d'òme Capatius : *Capatia (villa). La derivacion en -a es frequenta en gau, ont representa lo neutre plurau (e pas un femenin !), e s'es benlèu transferida aus noms de personas latins (lo gallic èra encara parlat après la conquèsta), sènsa necessitat de pensar a villa. La grafia Cabaça es melhora que la grafia Cabassa.

## Administracion

Lista dei cònsols successius :
| Periòde | Periòde | Identitat | Etiqueta |
| 2014 | 2026 | Yannick Simon | divèrs senèstra |
| març de 1977 | 2014 | Régis Dufresne | PCF |
| | 1977 | | |
| Totas las donadas non son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 1929, totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 1 558 | 1 560 | 1 610 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 1 526 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 1 005 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 929 | 905 | 802 | 786 | 1 182 | 1 283 | 1 708 | 1 769 | 1 830 1 864 |
| 2009 | 2010 |
| 1 928 1 965 | 1 988 2 025 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 1961 abitants.

## Personalitats liadas a la comuna

Jean Dotto, correire ciclista, s'installèt dins la comuna quand èra encara en activitat, puei i tenguèt un bar.

## Nòtas

* ↑ https://openstreetmap-oc.org/
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 127
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 17-18
* Portal de Provença
# Alain Chamfort

Alain Chamfort, de son nom vertadièr Alain Le Govic, es un musician, cantaire e compositor francés (de soca bretona) nascut lo 2 de març de 1949 a París (França).
De caps 1966, deveng l'un dels musicians de Jacques Dutronc. Puèi es remarquat per Claude François qui lo fa enregistrar sos primièrs disques coma Adieu mon bébé chanteur e L'Amour en France.
En 1979, pendent la periòda disco, canta Manureva (cançon co-escriuta ambe Serge Gainsbourg), que deveng son mai gròs succès (lo 45 torns s'es vendut a mai d'un milion d'exemplaris).
A tanben produit l'album Amour toujours de Lio en 1983, e lo 45 torns À caus' des garçons (del duò À caus' des garçons) en 1987.

## Discografia

* 1976: Mariage à l'essai
* 1977: Rock'n rose
* 1979: Poses
* 1981: Amour année zéro
* 1983: Secrets glacés
* 1986: Tendres fièvres
* 1990: Trouble
* 1993: Neuf
* 1997: Personne n'est parfait
* 2003: Le Plaisir
* 2010: Une vie Saint Laurent
* 2012: Elles et lui
* 2015: Alain Chamfort
* 2018: Le Désordre des choses

## Cançons mai conegudas

* L'Amour en France (1973)
* Adieu mon bébé chanteur (1974)
* Le Temps qui court (1975, adaptacion francesa de Could It Be Magic de Barry Manilow, sus un aire de Frédéric Chopin)
* Manureva (1979)
* Bambou (1981)
* Paradis (1981)
* Rendez-vous (1984)
* Traces de toi (1986)
* La fièvre dans le sang (1987)
* Souris puisque c'est grave (1990)
* Ce ne sera pas moi (1991)
* Clara veut la lune (1993)
* L'ennemi dans la glace (1993)

## Referéncias

* ↑ https://www.letelegramme.fr/bretagne/alain-chamfort-l-enfant-du-pays-29-11-2017-11759061.php
* ↑ https://www.voici.fr/bios-people/alain-chamfort
* ↑ https://www.francetvinfo.fr/economie/emploi/metiers/art-culture-edition/manureva-retour-sur-l-histoire-derriere-la-chanson_3022831.html
# Sabrina Salerno

Sabrina Debora Salerno, o simplament Sabrina (Gènoa, 15 de març de 1968), es una sex-simbòl e cantaira italiana de pop anglofòna devenguda fòrça populara dins mantuns païses d'Euròpa gràcias a son tube italo-disco Boys (Summertime Love) a la fin de l'annada de 1987. Aital, a vendut mai de 800 000 exemplaris d'aqueste 45 torns en un an, entre decembre de 1987 e la fin de l'annada de 1988.

## Cançons mai conegudas

* Boys (Summertime Love) (1987)
* Hot girl (1988)
* All of Me (Boy Oh Boy) (1988)
* Voulez-vous coucher avec moi (Lady Marmalade) (1988, represa de Patti LaBelle)
# Stacey Q

Stacey Q, nascuda Stacey Lynn Swain lo 30 de novembre de 1958 a Fullerton en Califòrnia (Estats Units), es una cantaira anglofòna, tanben dançaira e actritz. Es mai que mai coneguda per son tube Two of Hearts sortit en 45 torns a la tota fin de l'annada 1986.
# Frankie Goes to Hollywood

Frankie Goes to Hollywood, o de còps mai simplament FGTH, es un grop synthpop anglés eissit del corrent new wave format pendent l'estiu de 1980. Es compausat de Holly Johnson au cant (nascut en Anglatèrra, a Liverpool, lo 9 de febrièr de 1960), de Paul Rutherford (aus clavièrs e còrs), de Mark O'Toole (bassa), de Brian Nash (guitarra) e de Peter Gill (percussions). Son mai que mai coneguts en Occitània pel títol Relax, enòrme tube de l'annada de 1984 (sortit çaquelà en 45 torns a la fin de l'annada 1983), e quite succès un còp mai a la fin de l'annada 1993.

## Discografia

* 1984: Welcome to the Pleasuredome
* 1986: Liverpool

## Cançons mai conegudas

* Relax (1983)
* Two Tribes (1984)
* The power of love (1985)
* Rage hard (1986)

## Referéncias

* ↑ http://www.chartsinfrance.net/Frankie-Goes-To-Hollywood/Relax-s1785.html
# 10cc

10cc es un grop anglés de rock britanic de Manchester (Anglatèrra) format au començament de las annadas 70. Es a l'origina compausat de Graham Gouldman (guitarra, bassa, cant), d'Eric Stewart (guitarra, clavièrs, cant), de Lawrence « Lol » Creme (guitarra, clavièrs, cant) e de Kevin Michael Godley (batariá). Lor cançon la mai coneguda es la balada I'm Not in Love sortida en 45 torns en 1975.
Graham Gouldman a tanben fondat lo duò Wax dins las annadas 80 ambe lo cantaire american Andrew Gold.

## Discografia

* 1973: 10cc
* 1974: Sheet Music
* 1975: The Original Soundtrack
* 1976: How Dare You!
* 1977: Deceptive Bends
* 1978: Bloody Tourists
* 1980: Look Hear?
* 1981: Ten Out of 10
* 1983: Windows in the Jungle
* 1992: …Meanwhile
* 1995: Mirror Mirror

## Cançons mai conegudas

* Rubber Bullets (1973)
* I'm not in love (1975)
* Dreadlock Holiday (1978)

## Referéncias

* ↑ https://www.histoiredeschansons.com/im-not-in-love-10cc/
# Fine Young Cannibals

Fine Young Cannibals èra un trio pop anglés fondat en 1984 a Birmingham (Anglatèrra) e separat en 1996.
Fine Young Cannibals èra compausat de Roland Gift al cant, d'Andy Cox a la guitarra, e de David Steele a la guitarra bassa. Lor nom es inspirat del títol del film de Michael Anderson All the Fine Young Cannibals ambe Robert Wagner e Natalie Wood.
Lor primièr 45 torns Johnny Come Home obten una polida capitada al Reialme Unit en 1985, mas los Fine Young Cannibals son mai que mai coneguts per dos gròsses tubes internacionals en 1989, Good Thing, e sustot She Drives Me Crazy (quitament n°1 als Estats Units).

## Discografia

* 1985 : Fine Young Cannibals
* 1989 : The Raw and the Cooked